stanford-oval/wikipedia huggingface dataset:
סטייסי בנט

| --- | --- |
 לידה:  שנות ה־60 של המאה ה־20 
 ענף מדעי:  הנדסת כימיה 
 מקום לימודים:  אוניברסיטת קליפורניה בברקלי (1987)  אוניברסיטת סטנפורד (1992) 
 מנחה לדוקטורט:  ריצ'רד זייר 
 מוסדות:  אוניברסיטת ניו יורק  אוניברסיטת סטנפורד 
 פרסים והוקרה:  Bert and Candace Forbes University Fellow in Undergraduate Education (2013)  פרס כימיה של פני השטח של האגודה האמריקנית לכימיה (2018)  פרס פיטר מארק (2000)  פרס קובלנץ (2001) 
 אתר רשמי
 
סטייסי בנט (באנגלית: Stacey Bent) היא פרופסור להנדסה כימית, סגנית פרובוסט (Provost) לתארים מתקדמים וענייני פוסט-דוקטורט (VPGE) באוניברסיטת סטנפורד. נוסף על כך, היא חברה באקדמיה הלאומית להנדסה בארצות הברית.
היא הייתה המנהלת של מרכז "תומקט" (TomKat) לאנרגיה מתחדשת באוניברסיטת סטנפורד ודיקנית עמית בכירה בבית הספר להנדסה באוניברסיטת סטנפורד עד שנת 2019.
בנט זכתה בפרסים רבים על מחקריה, והיא ידועה בעיקר בזכות תרומתה הרבה בתחומים של הנדסת חומרים, מדע פני השטח ועיבוד מוליכים למחצה. עבודתה כיום מיושמת במוליכים למחצה, פאנלים סולאריים וזרזים.
חינוך וקריירה

בנט סיימה את לימודי התואר השני בהנדסה כימית באוניברסיטת קליפורניה בברקלי בשנת 1987 וסיימה את עבודת הדוקטורט שלה באוניברסיטת סטנפורד בשנת 1992.
בנט קיבלה מאוניברסיטת סטנפורד תואר דוקטור לשם כבוד מהמחלקות להנדסה וכימיה של חומרים, הנדסת חשמל וכימיה.
בנוסף, היא הייתה יושבת ראש המחלקה להנדסה כימית בסטנפורד מ-2015 עד 2016 ומקורבת דיקן בבית הספר להנדסה בסטנפורד בשנים 2016 עד 2019, לפני עבודתה הנוכחית כסגנית ראש האוניברסיטה.
הייתה מנהלת מרכז Tomcat לאנרגיה מתחדשת בשנים 2010 עד 2019. בנוסף היא עמיתה בכירה במכון סטנפורד על שם "פרקורוט" לאנרגיה ועמיתה בקהילת הכימיה האמריקאית (ACS) ובקהילת הוואקום האמריקאית (AVS). היא מנהלת לשעבר של המרכז להמרה לאנרגיה יעילה (CNEEC)
בנט נבחרה כחברה בארגון האקדמי להנדסה בארצות הברית בשנת 2020.
חיים אישיים

בנט נשואה לברוס, ולהם שני ילדים ביולוגים - רייצ'ל ודרו, ושני ילדים חורגים - דניאל ואנדרו.
מחקר

עבודתה של בנט מתמקדת בעיקר בכימיה וסינתזה של חומרים עם יישומים בייצור מוליכים למחצה, ננוטכנולוגיה, מיקרואלקטרוניקה ואנרגיה מתחדשת.
התזה שלה עסקה בהבנת הדינמיקה של אטומי מימן בסביבות עשויות סיליקון, והיא ממלאת תפקיד משמעותי בנושא זה.
בנט מנהלת קבוצת מחקר אשר מתמקדת בהבנה ובשליטה בכימיה העילית ויישום אלה על מגוון בעיות בייצור מוליכים למחצה, מיקרו-אלקטרוניקה, ננו-אלקטרוניקה, ננו-טכנולוגיה אנרגיה מתחדשת, ומשתמשת במערכות הנחת שכבה אטומית (ALD), משטחי מוליכים למחצה, חומרים בקנה מידה מיקרוסקופי לספיגת אור ופיתוח זרזים אלקטריים.
פרסים

בנט קיבלה פרסים רבים בזכות מחקריה ועבודתה, ביניהם פרס בקמן יונג לחוקרים, פרס המורה של קמיל דרייפוס, פרס הזיכרון לפיטר מארק, פרס ארגון הכימיה של ארצות הברית לקריירה, פרס טאו בטא פאי עבור מצוינות בהוראת תואר ראשון והפרס בכימיה עילית של החברה הכימית בארצות הברית.
הערות שוליים

↑  מידע על סגל בית הספר להנדסה, באתר אוניברסיטת סטנפורד (נדלה מאתר WaybackMachine), ‏11 במרץ 2018
↑  סטייסי בנט, דף הבית, באתר אוניברסיטת סטנפורד
סייני

סֶיינִי (בפולנית: Sejny) היא עיירת מחוז בפרובינציית פודלסיה שבצפון-מזרח פולין, בסמוך לגבול ליטא ועל גדות נהר מאריחה. עד השואה התקיימה בה קהילה יהודית.
תולדות היישוב

סייני נזכרת לראשונה בשנת 1552 ככפר בבעלות אצולה, ובשל מיקומה בנתיב סחר בין פולין וליטא ועריכת ירידים במקום, בשנת 1593 הוענקו לה זכויות עיר.
בחלוקת פולין השלישית, בסוף המאה ה-18, נכללה העיירה בתחום פרוסיה, ובשנת 1815 נכללה בתחום פולין הקונגרסאית. במהלך המאה ה-19 נפתחו בעיירה מספר מפעלים, ואוכלוסייתה גדלה. בשנת 1919 נערכה שם התקוממות סייני.
יהודי סייני

יהודים ישבו בעיירה עוד במאה ה-17, ובשנת 1778 נחנך בה בית כנסת מפואר. מסוף המאה ה-18 גדלה האוכלוסייה היהודית בעיירה, עד שהגיעה בשנת 1857 ל-2,368 איש, רוב תושביה, חרף האיסור הרשמי על התיישבות יהודים באזור. הקהילה המקומית נודעה ברבניה שהיו מפורסמים בליטא כולה, בהם: רבי יהודה בכרך מחבר "נימוקי הגרי"ב" על כל התלמוד הבבלי וספרים נוספים; רבי משה יצחק אביגדור, מחבר "פרדס רמונים", שאף יסד בעיר ישיבה גדולה בסגנון ישיבת וולוז'ין; רבי משה בצלאל לוריא, מגדולי דורו, והרב חיים פישל אפשטיין.
מסוף המאה ה-19 התקיימה בעיירה פעילות ציונית, ומראשית המאה ה-20 התקיימה בה גם פעילות של הבונד. במהלך הכיבוש הגרמני של העיירה במהלך מלחמת העולם הראשונה, פרעו אלו ביהודיה.
בין מלחמות העולם נמנו בעיירה 661 יהודים בלבד, אך נמשכה בה הפעילות הציונית, לצד פעילות של אגודת ישראל, שהפעילו ביישוב בתי ספר ותנועות נוער מטעמם.
יהודי סייני > בשואה

בספטמבר 1939 נכנסו לעיירה חיילי הצבא האדום, אך בהתאם להסכם ריבנטרופ–מולוטוב, עברה העיירה לשליטת הגרמנים. עם כניסת הגרמנים לעיירה, החלו בביצוע מעשי התעללות ביהודיה, וב-26 באוקטובר 1939 גירשו את כל היהודים שנותרו בעיירה אל עבר הגבול הליטאי.
573 היהודים שגורשו מהעיירה שהו למעלה משבועיים בשדה פתוח בשטח ההפקר הסמוך לגבול, בקור עז וללא מזון, וחלקם נפטרו במקום. משם כמה משפחות הגיעו לסובאלק, והיתר הצליחו לעבור את הגבול לליטא, ולהתפזר ביישובים שונים בה. לאחר פרוץ מבצע ברברוסה וכיבוש ליטא בידי הגרמנים נספו רובם.
הערות שוליים

↑  חיים קרלינסקי, רבי חיים פישל עפשטיין: חייו, תורתו ופעולותיו, ניו יורק תשכ"ג, באתר אוצר החכמה.
| --- | --- |
בקרת זהויות :  NLI: 987007540386205171  GND: 4451372-0  LCCN: no91001649  MusicBrainz: 3d2a29c8-7bff-4b37-b54e-5b9515b89f92  NKC: ge580624  VIAF: 158554517   WorldCat (עם VIAF): 158554517
סופר פרי אנימלס

| --- | --- |

משמאל לימין: גריף ריס, גוטו פרייס ויו בנפורד,  בהופעה בספטמבר 2005
 מקום הקמה:  קארדיף 
 מוקד פעילות:  קארדיף, ויילס
 תקופת הפעילות:  מ-1993
 סוגה:  רוק אלטרנטיבי, אינדי רוק, בריטפופ, אלקטרוניקה, נאו פסיכדליה, פאוור פופ
 חברת תקליטים:  אפיק רקורדס קריאיישן ראף טרייד פלאסיד קז'ואל.
 שיתופי פעולה בולטים:  ניאון ניאון
 www.superfurry.com
 פרופיל ב-IMDb
 חברים
 גריף ריס   יו בנפורד   גוטו פרייס   קיאן קיראן   דויד ייאן
 
סופר פרי אנימלס (אנגלית: Super Furry Animals) היא להקת רוק וולשית שנוטה לכיוון רוק פסיכדלי וניסיוניות אלקטרונית. מאז הקמתה ב-1993 בקארדיף שבוויילס, הרכב הלהקה נשאר זהה והוא כולל את גריף ריס (סולן, גיטרה), יו בנפורד (גיטרה מובילה, קולות), גוטו פרייס (גיטרת בס), קיאן קיראן (קלידים, סינתיסייזרים, שירה) ודויד ייאן (תופים, קולות).
היסטוריה > 1994 -2000:ההתחלה והצלחה ביקורתית

הלהקה הוקמה בקארדיף אחרי שחברי הלהקה היו שותפים בלהקות רוק וטכנו אחרות בסצנת המוזיקה של קארדיף. הלהקה הוחתמה בלייבל האינדי הוולשי "אנקסט" (Ankst). הלהקה נכללה ברנסאנס מוזיקלי (ותרבותי) של ויילס בשנות התשעים שכלל להקות כגון: מאניק סטריט פריצ'רז (Manic Street Preachers), וקטטוניה (Catatonia).
שם הלהקה מגיע מחולצת טישרט שעיצבה אחותו של סולן הלהקה גריף ריס. חברי הלהקה מציינים את בלר, אלביס קוסטלו, קולקטיב סול, ווינטון מרסליס כהשפעות עיקריות על המוזיקה שלהם.
לאחר שהוציאה בלייבל "אנקסט" שני מיני-אלבומים, הוחתמה הלהקה ב"קריאיישן רקורדס" (Creation Records) על ידי מקים הלייבל, אלן מקגי (Allen McGee), אחרי שראה אותה בהופעה בלונדון ב-1995. "קריאיישן" היה הלייבל של להקות מוכרות כמו פריימל סקרים (Primal Scream), מיי בלאדי ולנטיין (My Bloody Valentine) וההצלחה האחרונה שלהם אואזיס.
במאי 1996 יצא אלבומם הראשון "Fuzzy Logic", שזכה לביקורות טובות אך למכירות נמוכות יחסית. מיד אחריו יצא סינגל שלא נכנס לאף אלבום, בשם "The Man Don't Give a Fuck", שכלל סימפול (של השורה "You know they don't give a fuck about anybody else") משיר של סטילי דן, "Showbiz Kids". השיר נאסר לשידור ברדיו בגלל שמושמעת בו המילה "Fuck" יותר מ-50 פעמים.
באוגוסט 1997 יצא אלבומם השני, "Radiator", שזכה לביקורות טובות יותר מאלבומם הקודם, וגם זכה למכירות מעט טובות יותר, אבל הוא עמד בצילו של אלבום אחר שגם יצא במסגרת "קריאיישן" כמה שבועות לאחר מכן, Be Here Now, אלבומם השלישי של הלהקה הפופולרית אואזיס.
בשנת 1998 הוציאה הלהקה EP בשם "Ice Hockey Hair" (השם הוא סלנג לתספרות המאלט), ובהמשך השנה גם יצא אוסף של בי-סיידים בשם "Out Spaced".
בשנת 1999 הוציאה הלהקה את אלבומה השלישי, "Guerrilla", שהכיל מלודיות פופיות ביחד עם אקספרמנטליות אלקטרונית. האלבום מגוון ומכיל סגנונות רבים, כגון גראז' רוק, טכנו, אמביינט ודראם נ' בייס.
בשנת 2000 הופסקה פעילותה של חברת התקליטים של הלהקה, קריאיישן, וחברי הלהקה הוציאו את אלבומם הבא בחברת התקליטים העצמאית שלהם, "Placid Casual". האלבום גם היווה שינוי מבחינה סגנונית; הוא היה מורכב משירים אקוסטיים ברובם שמושרים רק בשפה הולשית. אלבום האולפן הרביעי של ההרכב נקרא "Mwng", והוא זכה להצלחה מפתיעה יחסית לאלבום שלא מושר בשפה האנגלית.
היסטוריה > 2001 - 2005 : חתימה בחברת תקליטים גדולה והצלחה מסחרית

ב-2001 הוחתמה הלהקה על ידי הלייבל "אפיק רקורדס", אשר שייך ל"סוני". סוני, שהייתה שותפה בקריאיישן, החתימה את כל הלהקות שהיו בקריאיישן. בזכות המשאבים הכספיים של חברת התקליטים הגדולה, האלבום הראשון של הלהקה שיצא באפיק, "Rings Around the World", נשמע עשיר יותר ומלוטש יותר מבחינת הסאונד שלו, ולצד זאת הוא משמר את הרוח הניסיונית של אלבומם הקודם, Guerrilla. האלבום זכה להצלחה המסחרית הגדולה ביותר של ההרכב והגיע למקום השלישי במצעד האלבומים הבריטי. האלבום גם היה אחד האלבומים הראשונים שיצאו גם כדיסק אודיו רגיל וגם כ-DVD במקביל. ה-DVD הכיל וידאו קליפים לכל שירי האלבום ועוד 7 שירי בונוס, כאשר כל השירים הם בסראונד.
ב-2003 יצא אלבומם השישי "Phantom Power", שכלל סאונד פחות ניסיוני ויותר פשוט ובסיסי. האלבום גם יצא בפורמט DVD במקביל ל-CD וזכה להצלחה מסחרית וביקורות חיוביות. בשנת 2004 יצא אלבום רמיקסים של שירי האלבום בשם "Phantom Phorce"; הרמיקסים הופיעו כבר בגרסת ה-DVD של האלבום. מאוחר יותר בשנת 2004 הוציאה הלהקה אלבום אוסף בשם "Songbook: The Singles, Vol. 1".
בשנת 2005 הוציא סולן הלהקה, גריף ריס, אלבום סולו ראשון בשם "Yr Atal Genhedlaeth" בשפה הוולשית. מאוחר יותר באותה שנה סירבה הלהקה להצעה מחברת קוקה-קולה להשתמש בשירה "Hello Sunshine" בפרסומת תמורת 1.8 מיליון דולר. הלהקה סירבה לאחר ביקור במפעל קוקה קולה בקולומביה, שם שמעו על רציחות של חברי האיגוד המקצועי על ידי ההנהלה המקומית.
באוגוסט 2005 יצא אלבומם השביעי "Love Kraft", אשר הוקלט בספרד. חברי הלהקה ערכו שינויים בעבודתם על האלבום: עד אז היה גראף כותב השירים הראשי של הלהקה, ואילו באלבום זה שאר חברי הלהקה כתבו שירים ושרו אותם. השירים היו רגועים יחסית והכילו עיבודי מיתרים רבים. האלבום התקבל מבחינה מסחרית בקרירות והגיע רק למקום ה-19 במצעד האלבומים הבריטי.
היסטוריה > 2006- כיום : חזרה לאינדי

ב-2006 חתמה הלהקה אצל חברת התקליטים העצמאית "ראף טרייד", לאחר שהחוזה אצל אפיק רקורדס נגמר. גם הסולן גריף ריס חתם עם "ראף טרייד", וכבר ב-2006 הוציא את אלבום הסולו השני שלו, "Candylion"; השירים בו מושרים באנגלית, בשונה מאלבום הסולו הראשון שלו שהיה כולו בוולשית.
ב-2007 הוציאה הלהקה את אלבומה השמיני והראשון ב"ראף טרייד", "!Hey Venus", שזכה להצלחה מסחרית נאה (מקום 11).
ב-2009 הוציאה הלהקה את אלבומה התשיעי, "Dark Days/Light Years", ישירות לאתר האינטרנט שלה, להורדה בתשלום. התקדמות העבודה על האלבום תועדה בסדרה של סרטונים קצרים שהועלו לדף האינטרנט של הלהקה, ומאוחר יותר ביצעה הלהקה את האלבום במלואו בשידור חי באתר שלה. לאחר יציאת האלבום באינטרנט, יצא האלבום במהדורה פיזית דרך "ראף טרייד".
דיסקוגרפיה

Fuzzy Logic ‏ (1996)
Radiator ‏ (1997)
Guerrilla ‏ (1999)
Mwng ‏ (2000)
Rings Around the World ‏ (2001)
Phantom Power ‏ (2003)
Love Kraft ‏ (2005)
!Hey Venus ‏ (2007)
Dark Days/Light Years ‏ (2009)
הערות שוליים

↑  Super Furry Animals Happy To Turn Down Coke Deal‏ ,Contactmusic.com ‏,6 בפברואר 2006
| --- | --- |
בקרת זהויות :  BIBSYS: 6097397  BnF: cb14017878r (data)  GND: 6035904-3  ISNI: 0000 0001 2161 3066  LCCN: no2002098159  MusicBrainz: c5f5dc27-3059-49c0-ae45-5009a01bb9ec  NKC: kn20030215078  SUDOC: 163072450  VIAF: 132729713   WorldCat (עם VIAF): 132729713
סיניסטר גייטס

| --- | --- |

 לידה:  7 ביולי 1981 (בן 43) הנטינגטון ביץ', ארצות הברית 
 מוקד פעילות:  ארצות הברית 
 תקופת הפעילות:  מ-1999 
 מקום לימודים:  מכון המוזיקאים, תיכון מייפייר, תיכון אושן ויו 
 סוגה:  הבי מטאל, פרוגרסיב מטאל 
 שפה מועדפת:  אנגלית 
 כלי נגינה:  גיטרה 
 www.syngates.com
 פרופיל ב-IMDb
 
בריאן אלווין היינר ג'וניור (באנגלית: Brian Elwin Haner, Jr; נולד ב-7 ביולי 1981), הידוע בשם סיניסטר גייטס, הוא הגיטריסט הראשי של להקת הרוק Avenged Sevenfold.
חייו

גייטס נולד בהנטינגטון ביץ', קליפורניה. יש לו אח ואחות צעירים. הוא קיבל את הגיטרה הראשונה שלו מסבו ומסבתו כשהיה ילד. אחד השירים הראשונים שהוא למד היה "Stairway to Heaven". הוא למד לנגן על פי שמיעה בלבד.
הוא למד בתיכון אושן ויו בקליפורניה, ומאוחר יותר למד לנגן בגיטרה באופן מקצועי ב-MIT בהוליווד.
גייטס הצטרף לאוונג'ד סבנפולד בסוף 1999, כשהיה בן 18, זמן קצר לפני שהחלו ההקלטות לאלבום הראשון "Sounding The Seventh Trumpet". הוא ניגן בפסנתר בשיר "Beast And The Harlot" למרות שבעבר הבסיסט הקודם ג'סטין סיין ניגן על הפסנתר.
גייטס טוען שהגיטריסטים האהובים והמשפיעים עליו הם: ג'אנגו ריינהארדט, סלאש, דיימבאג דארל וג'ון פטרוצ'י.
בשנת 2006, זכה גייטס בפרס "Metal Hammer" בקטגוריית "Young shredder", ובתואר גיטריסט השנה של גיליון "Total Guitar".
גייטס היה חלק מפרויקט צדדי שנקרא "Pinkly Smooth" יחד עם המתופף ג׳יימס סאליבן והבסיסט לשעבר ג'סטין סיין. הפרויקט נעצר עקב מותו הפתאומי של ג'יימס("המכונה גם The Rev") ב-2009.
באלבומם השישי של אוונג'ד סבנפולד, Nightmare, סיניסטר כתב את השיר So Far Away לזכרו של ג׳יימס סאליבן וזהו שירו הראשון. השיר נחשב לאחד המוערכים באלבום.
סיניסטר גייטס, 2009
סידקי סובחי

| --- | --- |

גנרל סידקי סובחי, 2015
 לידה:  12 בדצמבר 1955 (בן 68) מצרים מצרים
 מדינה:  מצרים 
 השכלה:  האקדמיה הצבאית המצרית 
 השתייכות:  צבא מצרים
 תקופת הפעילות:  (1976)–(2014)
 דרגה:  פריק אַוַול   
 תפקידים בשירות
 יו"ר המועצה העליונה של הכוחות המזוינים (2014)  רמטכ"ל צבא מצרים (2012-2014)
 פעולות ומבצעים
 מלחמת המפרץ   המלחמה בטרור בסיני
 תפקידים אזרחיים
 שר ההגנה של מצרים
 
הגנרל סידקי סובחי (בערבית: صدقي صبحي, בתעתיק מדויק: צדקי צבחי; נולד ב-12 בדצמבר 1955) הוא גנרל ופוליטיקאי מצרי שכיהן בתפקיד שר ההגנה של מצרים ויושב ראש המועצה העליונה של הכוחות המזוינים מאז מרץ 2014 עד 14 ביוני 2018. לפני כן כיהן כראש המטה הכללי של צבא מצרים תחת שר ההגנה לשעבר ונשיא מצרים כיום עבד אל-פתאח א-סיסי.
ביוגרפיה

גנרל סידקי סובחי נולד במצרים ב-12 בדצמבר 1955.
ביוגרפיה > קריירה צבאית

סובחי החל לשרת בצבא מצרים בשנת 1977. במהלך שנותיו בצבא שירת כמג"ד, מח"ט ומפקד אוגדה בחיל רגלים ממוכן.
בהמשך כראש אגף מבצעים בארמייה השלישית המצרית ולאחר מכן כמפקד הארמייה השלישית. ב-2012 מונה לראש המטה הכללי של הצבא ולסגן יו"ר המועצה העליונה של הכוחות המזוינים, וב-2014 מונה ליו"ר המועצה העליונה של הכוחות המזוינים.
ב-12 באוגוסט 2012 הדיח נשיא מצרים מוחמד מורסי את מוחמד חוסיין טנטאווי מתפקיד ראש המועצה ושר ההגנה, ומינה את עבד אל-פתאח א-סיסי במקומו, ובמקביל מינה את סידקי סובחי לרמטכ"ל צבא מצרים.
ב-3 ביולי 2013 היה סובחי שותף להדחתו של הנשיא הנבחר, מוחמד מורסי. ההדחה באה בעקבות הפגנות אזרחיות המוניות שקראו לצבא להדיח את מורסי. לטענתם של א-סיסי, סובחי ויתר ראשי הצבא, מורסי לא שעה להפצרותיו של הצבא להימנע מפגיעה במוסדות המדינה, ולפיכך נאלץ הצבא להתערב. בעקבות הדחת מורסי היו התנגשויות בין הצבא והמשטרה לבין תומכי מורסי, שגבו מאות הרוגים, ואלה הגיעו לשיא ב-14 באוגוסט 2013, שבו נמנו 638 הרוגים וכ-4,000 פצועים.
ב-26 במרץ 2014 התפטר א-סיסי וסובחי החליפו בתפקידיו כשר ההגנה וכיו"ר המועצה העליונה של הכוחות המזוינים. ב-14 ביוני 2018 פוטר מתפקידו והוחלף על ידי מוחמד אחמד זאקי.
סובחי נשוי ואב לשלוש בנות ובן.
השכלה צבאית

השכלה צבאית גבוהה שרכש:
בוגר האקדמיה הצבאית המצרית
קורס מלחמה, האקדמיה למדעי הצבא על שם נאצר
M.A במדעי הצבא במכללה המצרית לפיקוד ומטה
קורס מלחמה, המכללה למלחמה של צבא ארצות הברית
הערות שוליים

↑  סידקי סובחי הושבע לשר ההגנה החדש של מצרים, באתר רשת ב', 27 במרץ 2014
↑  רועי קייס, כך מודיעים על הפיכה: "הצבא בא לעזרת העם", באתר ynet, 3 ביולי 2013
↑  מצרים: אחמד זכי מוחמד מונה לשר הביטחון, באתר מעריב אונליין, 14 ביוני 2018
| 0 | 1 | 2 |
| --- | --- | --- |
| הקודם: עבד אל-פתאח א-סיסי | שר ההגנה של מצרים  26 במרץ 2014 - 14 ביוני 2018 | הבא: מוחמד אחמד זאקי |
נץ אדום-חזה

| נץ אדום-חזה |
| --- | --- |
 מאייר: ג'ון ג'ררד קולמנס
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
סוג:: נץ
מין:: נץ אדום-חזה
תת-מינים
 Accipiter macroscelides - (קארל יוהאן גוסטב הרטלאוב, 1855) Accipiter lopezi, (בויד אלכסנדר, 1903) Accipiter toussenelii, (ג'ולס וורו, אדוארד וורו, ומארק דה מורס, 1855) Accipiter canescens, (ג'יימס צ'פין, 1921)
שם מדעי
 Accipiter toussenelii ‏ורו & Verreaux & Murs, 1855
שמות נוספים
 Accipiter macroscelides

נץ אדום-חזה (שם מדעי: Accipiter toussenelii) הוא נץ החי במערב אפריקה, הקרוי על שם חוקר הטבע הצרפתי אלפון טוסנל. לרוב, נץ זה נחשב כתת-מין של הנץ האפריקאי, אך יש הטוענים שיש לסווגו כמין נפרד.
סיווג ותת-מינים

הנץ אדום-החזה נחשב למין נפרד, בהתאם למדריך על ציפורים בעולם (אנ') מאת ז'וזף דל חויו ועל פי מקורות נוספים. לפי סיווג זה אם מתייחסים לנץ אדום-חזה כמין, ניתן לחלקו לשתי קבוצות תת-מינים: הניצים המזרחיים (Accipiter toussenelii ו-Accipiter canescens), המצויים בין אגן הקונגו לדרום קמרון, והניצים המערביים (Accipiter macroscelides ו-Accipiter lopezi), המצויים בביוקו ובמערב קמרון.
יחד עם זאת, כאמור, לרוב מתייחסים לנץ אדום-החזה כתת-מין של הנץ האפריקאי. הסיבות העיקריות לכך הן זיווגים בין שתי הקבוצות והגיוון הרב בין פרטים בתוך כל קבוצה.
אזורי תפוצה ומחייה

נצים אדומי-חזה חיים ביערות ומנגרובים, ליד נהרות וביצות. ניתן למצוא אותם גם בשטחים מתורבתים - מטעים, פארקים וגנים. הם אינם נודדים, למעט תפוצת צעירים לשטחי מחיה חדשים.
תפוצתו של נץ זה ותפוצתו של הנץ האפריקאי חופפות במערב אוגנדה ובדרום מזרח קונגו.
תיאור

מוטת הכנפיים של הנץ היא 18.3 - 20.3 ס"מ אצל הזכרים ו-20.4 - 24.3 20.4.24.3 סנטימטרים אצל הנקבות, הגדולות יותר. גם במשקל יש הבדל ניכר בין המינים: משקל הזכרים הוא 150 - 235 גרם ומשקל הנקבות 170 - 275 גרם.
אורך גופם של נצים אדומי-חזה הוא כשישים אחוז ממוטת כנפיהם.
לניצים הבוגרים עיניים ורגליים בצבעי צהוב-כתום.
בתת-המינים המזרחיים, אצל הבוגרים, פלג הגוף העליון אפור כהה, ופלג הגוף התחתון אדום-חום ולבן. כמו כן, הזנב מאופיין בגווני שחור עם סימנים לבנים גדולים. לעומת זאת, אצל הצעירים חסר הצבע האדום. פלג הגוף העליון שחור וללא סימנים, ופלג הגוף התחתון לבן.
בתת-המינים המערביים, אצל הבוגרים, פלג הגוף העליון כהה גם הוא, אולם מופיעים גם צווארון אפור ופלג גוף תחתון אדום-חום ואפור. אצל הצעירים פלג הגוף העליון שחור-חום, ופלג הגוף התחתון לבן ומלווה בסימנים חומים.
מצב שימור ורבייה

אוכלוסיית הנץ אדום-החזה מתדלדלת, ככל הנראה כתוצאה מירידה באזורי המחיה. יחד עם זאת, הנץ יכול להתאקלם במהירות, ועדיין נפוץ מאוד.
עונת הרבייה של הנץ אדום-החזה מתחילה בחודש יולי או באוגוסט, ומסתיימת בחודש פברואר. בניגוד לנץ האפריקאי, הנץ אדום-החזה עף בלהקות לעיתים רחוקות. הנצים בונים את קיניהם על ענפים ובפיצולי גזע של עצים גדולים, 6-20 מטרים מעל הקרקע, ומחביאים אותם בעזרת עלים וגפנים. הקן בנוי ממקלות ומרופד בעלים. הנקבה מטילה שתיים או שלוש ביצים (ולעיתים רחוקות ביצה אחת או ארבע). כמו אצל רוב הנציים, הנקבה דוגרת על הביצים ומטפלת בגוזלים, בעוד הזכר צד עבור מזון. כשהגוזלים גדלים, הנקבה מתחילה לצוד גם היא. הדגירה נמשכת בין ארבעה לחמישה שבועות, והגוזלים לומדים לעוף תוך 32 עד 36 ימים. כשנה לאחר לידתם, הגוזלים משירים את נוצותיהם ומגדלים נוצות של בוגרים.
תזונה

הנץ אדום-החזה ניזון בעיקר מצפרדעים ומסרטנים החיים במים מתוקים. הוא אוכל חרקים גדולים לעיתים קרובות יותר מאשר הנץ האפריקאי, ובנוסף לכך, אוכל גם לטאות, תולעים, יונקים ועופות קטנים. הוא צד לאורך היום, וגם בשעות הזריחה והשקיעה. כדי לתפוס טרף, הנץ מסתתר במארב בין עצי חופת היער או בסמוך לשבילים ולגופי מים. הוא עף במהירות בין העצים על מנת להפתיע את הטרף שלו.
הערות שוליים

↑  נץ אדום-חזה באתר הרשימה האדומה של IUCN
↑  F.-É. Guérin-Méneville, F.-É Guérin-Méneville, Société Cuvierienne, Revue et magasin de zoologie pure et appliquée, Paris: Bureau de la Revue et Magasin de Zoologie, 1849, עמ' 199. (בצרפתית)
1 2 3 4 5 6 7 8 9  ג'יימס פרגוסון-ליז, דיוויד א. כריסטי, Raptors of the World, הוטון מיפלין הארקורט, 2001, עמ' 521-523, ISBN 978-0-618-12762-7
↑  ז'וזף דל חויו, אנדרו אליוט, ג'ורדי סרגטל, דיוויד א. כריסטי, Handbook of the birds of the world. Vol. 2: New World Vultures to Guineafowl, Barcelona : Lynx Edicions, 1992, ISBN 978-8487334153
↑  ג'יימס קלמנטס, The Clements Checklist of the Birds of the World (Sixth edition), Cornell University Press, 2007, ISBN 978-0-8014-4501-9
נשיא מולדובה

| --- | --- |


 איוש נוכחי:  מאיה סנדו 
 תחום שיפוט:  מולדובה 
 מעון:  Presidential Palace in Chișinău 
 משך כהונה קצוב:  4 שנה 
 ייסוד המשרה:  3 בספטמבר 1990 
 www.presedinte.md
 
נשיא רפובליקת מולדובה הוא ראש מדינת מולדובה והמשרה הרמה במדינה. הנשיא הוא המפקד העליון של הכוחות המזוינים של מולדובה. הנשיא נבחר באמצעות העם בדרך לא ישירה על ידי הפרלמנט לכהונה בת ארבע שנים והוא אחד משני הנבחרים הפיקודיים הנבחרים ברמה הלאומית.
הנשיאה הנוכחית, מאיה סנדו, מכהנת בתפקידה מ-24 בדצמבר 2020.
מעמד חוקתי

על פי סעיף 77 לחוקת מולדובה (1994), נשיא מולדובה הוא ראש המדינה ומייצג את המדינה והוא הערב לריבונותה הלאומית, לעצמאותה, לאחדותה ושלמותה הטריטוריאלית של האומה.
סמלים > נס הנשיא

הנס הנשיאותי ("Stindardul Preşedintelui") מורכב מסמל מולדובה על רקע סגול וגבול המורכב מריבועים של 1/9 בצבעים הלאומיים של הרפובליקה. המקור של נס הנשיא מועבר לנשיא בטקס ההשבעה ונשמר בלשכת הנשיא. עותקים משוכפלים והעתקים שלו מוצגים בארמון הנשיאות או במגורים נשיאותיים אחרים בזמן שהנשיא בשטח.
בחירות

בשנים 1994–2000 נבחר הנשיא בהצבעה עממית לתקופת כהונה של ארבע שנים; אם אף מועמד לא קיבל רוב בסיבוב הראשון, התרחש סיבוב שני בין שני המועמדים המובילים. בשנת 2000, החוק בדבר בחירת נשיא מולדובה קבע כי הנשיא ייבחר בעקיפין על ידי הפרלמנט של מולדובה לתקופת כהונה של ארבע שנים; מועמד חייב לזכות ברוב-על של 61 קולות כדי להיבחר. הנשיאים הוגבלו לשתי קדנציות.
אף על פי כן, בית הדין לחוקה קבע ב־4 במרץ 2016, שהחוק שאומץ בשנת 2000 אינו חוקתי ובכך החזיר את שיטת הבחירות של הנשיא בבחירה ישירה בת שתי סיבובים.
נשיאי מולדובה

| № | דיוקן | שם (שנת לידה) | תחילת כהונה | סוף כהונה | שיוך מפלגתי |
| --- | --- | --- | --- | --- | --- |
| 1 |  | מירצ'ה סנגור (1940) | 27 באפריל 1990 | 3 בספטמבר 1990 | המפלגה הקומוניסטית של מולדובה |
נשיאי מולדובה > רפובליקת מולדובה (1991–הווה)

| № | דיוקן | שם (שנת לידה) | נכנס לתפקידו | עזב את המשרד | מפלגה פוליטית | בחירות |
| --- | --- | --- | --- | --- | --- | --- |
| ‏1 |  | מירצ'ה סנגור (1940) | 3 בספטמבר 1990 | 15 בינואר 1997 | עצמאי | 1991 |
| ‏2 |  | פטרו לוצינצ'י (1940) | 15 בינואר 1997 | 7 באפריל 2001 | המפלגה האגררית הדמוקרטית של מולדובה | 1996 |
| ‏3 |  | ולדימיר וורונין (1941) | 7 באפריל 2001 | 11 בספטמבר 2009 | מפלגת הקומוניסטים | 2001 (בחירות לא ישירות) |
| - |  | מיחאי גימפו (1951) ממלא מקום | 11 בספטמבר 2009 | 28 בדצמבר 2010 | המפלגה הליברלית (הברית לאינטגרציה אירופית) | - |
| - |  | ולאד פילאט (1969) ממלא מקום | 28 בדצמבר 2010 | 30 בדצמבר 2010 | המפלגה הליברל-דמוקרטית (הברית לאינטגרציה אירופית) | - |
| - |  | מריאן לופו (1966) ממלא מקום | 30 בדצמבר 2010 | 23 במרץ 2012 | המפלגה הדמוקרטית (הברית לאינטגרציה אירופית) | - |
| ‏4 |  | ניקולאיה טימופטי (1948) | 23 במרץ 2012 | 23 בדצמבר 2016 | עצמאי (הברית לאינטגרציה אירופית) | 2011–2012 (בחירות לא ישירות) |
| ‏5 |  | איגור דודון (1975) | 23 בדצמבר 2016 | 24 בדצמבר 2020 | עצמאי | 2016 |
| ‏6 |  | מאיה סנדו (1972) | 24 בדצמבר 2020 |  | המפלגה לפעולה וסולידריות | 2020 |
מעון רשמי

ארמון הנשיאות ממוקם בגזרת בויוקאני בקישינב. נבנה בשנים 1984–1987. הבניין הייחודי היה במקור מקום המפגש של הסובייט העליון של הרפובליקה המולדובית.
הערות שוליים

↑  נתמך על ידי המפלגה הסוציאליסטית
הנשיא איגור דודון ומנהיג טרנסניסטריה ואדים קרסנוסלסקי בבית המגורים הרשמי של נשיא מולדובה בקונדריטה.
המעון הרשמי בשדרות סטפן הגדול.
נתן בירנבוים (שחמטאי)

| --- | --- |

 לידה:  27 בנובמבר 1950 (בן 73) תל אביב-יפו, ישראל 
 הישג בולט:  אלוף ישראל שלוש פעמים
 הדרגה הגבוהה ביותר:  אמן בינלאומי (1978)
 מד כושר מרבי:  2625 (ינואר 1982)
 מד כושר נוכחי:  2346 (אוגוסט 2023)
 השכלה:  אוניברסיטת תל אביב 
 מקצוע נוסף:  מנהל, מנהל כללי 
 מדינה:  ישראל
 
נתן בירנבוים (נולד ב-27 בנובמבר 1950, תל אביב). הוא שחמטאי בדרגת אמן בינלאומי וחבר נבחרת ישראל לשעבר, שזכה שלוש פעמים באליפות ישראל. 
 בוגר החוג למתמטיקה באוניברסיטת תל אביב ומנכ"ל חברה לקידום אתרים ושיווק באינטרנט.
לשעבר שימש כבעלים של חברת I.C Conecpt, חברה לבניית אתרי אינטרנט שנסגרה.
נכון לאוגוסט 2023, מדורג במקום ה-80 בישראל לפי מד כושר.
הישגים בולטים

1967, 1968 - זכה באליפות ישראל לנוער (עד גיל 20)
1976, 1980, 1986 - זכה באליפות ישראל
2011 - זכה באליפות ישראל לסניורים
2013, 2016, 2021 - היה חבר בנבחרת ישראל לסניורים, שזכתה באליפות אירופה
2019 - זכה במדליית ארד באליפות אירופה לסניורים
2021 - זכה באליפות אירופה לסניורים
מבחר תחרויות בהן השתתף

אליפות ישראל בשחמט 2014
אליפות אירופה בשחמט 2015
אליפות ישראל בשחמט 2016
אליפות ישראל בשחמט 2021
הופעות באולימפיאדה

השתתף בנבחרת ישראל בחמש אולימפיאדות שחמט:
באולימפיאדת השחמט 1976 שהתקיימה בחיפה (2+,1-,3=)
באולימפיאדת השחמט 1978 שהתקיימה בבואנוס איירס (4+, 0-,4=)
באולימפיאדת השחמט 1980 שהתקיימה בוולטה, מלטה (4+,4-,4=)
באולימפיאדת השחמט 1982 שהתקיימה בלוצרן (4+,1-,3=)
באולימפיאדת השחמט 1984 שהתקיימה בסלוניקי (2+,2-,3=)